
[bookmark: TextBodyBegin]Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2024)0452),
–	ņemot vērā Līguma par Eiropas Savienības darbību 294. panta 2. punktu un 192. panta 1. punktu, saskaņā ar kuriem Komisija tam ir iesniegusi priekšlikumu (C10-0119/2024),
	ņemot vērā Līguma par Eiropas Savienības darbību 294. panta 3. punktu,
	ņemot vērā Eiropas Ekonomikas un sociālo lietu komitejas 2024. gada 23. oktobra atzinumu[footnoteRef:1], [1:  	Oficiālajā Vēstnesī vēl nav publicēts.] 

	pēc apspriešanās ar Reģionu komiteju,
[bookmark: _GoBack]–	ņemot vērā provizorisko vienošanos, kuru atbildīgā komiteja apstiprinājusi saskaņā ar Reglamenta 75. panta 4. punktu, un Padomes pārstāvja 2024. gada 16. oktobra un 2024. gada 4. decembra vēstulēs pausto apņemšanos apstiprināt Eiropas Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 60. un 170. pantu,
1.	pieņem pirmajā lasījumā turpmāk izklāstīto nostāju[footnoteRef:2]; [2:  	Ar šo nostāju aizstāj 2024. gada 14. novembrī pieņemtos grozījumus (Pieņemtie teksti, P10_TA(2024)0031).] 

2.	pieņem zināšanai Komisijas paziņojumu, kas pievienots šai rezolūcijai;
3.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
4.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.

P10_TC1-COD(2024)0249
Eiropas Parlamenta nostāja, pieņemta pirmajā lasījumā 2024. gada 17. decembrī, lai pieņemtu Eiropas Parlamenta un Padomes Regulu (ES) 2024/..., ar ko groza Regulu (ES) 2023/1115 attiecībā uz noteikumiem par piemērošanas dienu
(Tā kā starp Parlamentu un Padomi tika panākta vienošanās, Parlamenta nostāja atbilst galīgajam tiesību aktam Regulai (ES) 2024/3234.)



NORMATĪVĀS REZOLŪCIJAS PIELIKUMS
Komisijas paziņojums saistībā ar Eiropas Parlamenta un Padomes Regulas (ES) 2024/3234 (2024. gada 19. decembris), ar ko groza Regulu (ES) 2023/1115 attiecībā uz noteikumiem par piemērošanas dienu, pieņemšanu[footnoteRef:3] [3:  	OV L, 2024/3234, 23.12.2024., ELI: http://data.europa.eu/eli/reg/2024/3234/oj.] 

Komisija joprojām ir apņēmības pilna, samazinot administratīvās prasības un likvidējot nevajadzīgu birokrātisko nastu, mazināt uzņēmumu slogu.
Lai to panāktu saistībā ar Regulu (ES) 2023/1115, Komisija pilnīgā saskanībā ar regulas mērķiem sniegs papildu skaidrojumus un pētīs vēl citas vienkāršošanas iespējas, kā arī racionalizēs ziņošanas un dokumentēšanas pienākumus, tiecoties tos samazināt līdz nepieciešamajam minimumam. Tālab, lai pievērstos šiem problēmjautājumiem, Komisija publicēs pamatnostādņu un bieži uzdoto jautājumu atjauninājumu. Vēl Komisija turpinās uz ieinteresēto personu un dalībvalstu atsauksmēm reaģēt, palīdzot tirgotājiem un tirgus dalībniekiem īstenot regulu, jo īpaši pienākumu iesniegt pienācīgas pārbaudes paziņojumus visā vērtības ķēdē.
Lai tirgotāji un tirgus dalībnieki sadarbībā ar kompetentajām iestādēm varētu izpildīt regulas prasības, Komisija par prioritāti nosaka informācijas sistēmas darbības uzsākšanu. Lai tirgus dalībniekiem, tirgotājiem, ražotājvalstīm un kompetentajām iestādēm sagādātu paredzamību regulas piemērošanā, svarīga ir arī iedalīšana riska kategorijās, kuru veic pēc salīdzinošās novērtēšanas. Komisija ir stingri apņēmusies panākt, lai gan informācijas sistēma, gan priekšlikums par riska klasifikāciju būtu pieejams pēc iespējas drīzāk, bet ne vēlāk kā sešus mēnešus pirms regulas piemērošanas sākuma.
Attiecībā uz regulas vispārējo pārskatīšanu, kas gaidāma ne vēlāk kā 2028. gada 30. jūnijā, jānorāda, ka Komisija, attiecīgā gadījumā pamatojoties uz ietekmes novērtējumu, analizēs papildu pasākumus, kā panākt vienkāršošanu un mazināt administratīvo slogu. Šī analīze ietvers vajadzību un iespējamību atvieglot prasības, kas piemērojamas attiecībā uz sagādi no valstīm un to daļām, kuras sasniegušas ar regulas mērķiem saskanīgus pozitīvus rezultātus.

